b'\n_START_ARTICLE_\nAzandet\n_START_SECTION_\nHistoria\n_START_PARAGRAPH_\nAzandet polveutuvat useista eri kansoista. 1700-luvulla vuotta sitten ambomou-nimell\xc3\xa4 tunnettu kansa eli Mbomoujoen varsilla nykyisten Kongon demokraatisen tasavallan ja Keski-Afrikan tasavallan alueilla. Ambomouita johti avongara niminen klaani, jonka johdolla ambomout alistivat useita heit\xc3\xa4 ymp\xc3\xa4r\xc3\xb6ineit\xc3\xa4 kansoja. Levitt\xc3\xa4ytymisen my\xc3\xb6t\xc3\xa4 ambomout levisiv\xc3\xa4t Sudanin alueelle. Useimmat alistetuista kansoista vaihtoivat kielens\xc3\xa4 azandeen ja he alkoivat pit\xc3\xa4\xc3\xa4 itse\xc3\xa4\xc3\xa4n azandeina huolimatta ryhmien huomattavista eroavaisuuksista. 1800-luvulla azandien maille alkoivat tulla siirtomaavallat. Belgialaisten Kongon vapaavaltio perustettiin 1885 ja ranskalaisten Oubangui-Charin siirtomaa perustettiin vuonna 1894. Britit kukistivat vuonna 1905 Sudania hallinneen azandekuninkaan Gbudwen. 1920-luvulla azandeja yritettiin sopeuttaa asuttamalla heit\xc3\xa4 tieverkostojen l\xc3\xa4helle. 1940-luvulla useat sudanin azandeista alkoivat viljell\xc3\xa4 maahantuotua puuvillaa. Siirtomaiden itsen\xc3\xa4istytty\xc3\xa4 azandet ovat olleet osapuolina eri maissa syntyneiss\xc3\xa4 levottomuuksissa.\n_START_SECTION_\nElinkeinot\n_START_PARAGRAPH_\nAzandet ovat perinteisesti olleet maanviljelij\xc3\xb6it\xc3\xa4, jotka kasvattivat maissia, bataatteja ja hirtt\xc3\xa4. Lis\xc3\xa4ksi kasvatettiin kanoja ja mets\xc3\xa4stettiin villiel\xc3\xa4imi\xc3\xa4. 1920-luvulla azandejen el\xc3\xa4m\xc3\xa4ntapa muuttui v\xc3\xa4hemm\xc3\xa4n liikkuvaksi uudelleenasutusohjelmien takia. Azandet saattoivat alkaa kasvattaa karjaa uusilla alueillaan, mik\xc3\xa4 ei ollut mahdollista heid\xc3\xa4n perinteisill\xc3\xa4 alueillaan tsetsek\xc3\xa4rp\xc3\xa4sten takia. Puuvillan tulo teki azandeista v\xc3\xa4hemm\xc3\xa4n omavaraisia ravintonsa suhteen ja enemm\xc3\xa4n riippuvaisia puuvillasta saadusta myyntivoitosta.\n_START_SECTION_\nYhteiskunta\n_START_PARAGRAPH_\nAzandeilla on kuningas, joka kuuluu aina avongara-klaaniin. Muita klaaneja on yli 180. Klaanij\xc3\xa4rjestelm\xc3\xa4 periytyy aina miehelt\xc3\xa4 ja klaani kokoontuu esimerkiksi hautajaisten tai naimisiin menojen yhteydess\xc3\xa4. Muuten klaanien j\xc3\xa4senet eiv\xc3\xa4t ole kovin usein tekemisiss\xc3\xa4 kesken\xc3\xa4\xc3\xa4n. Klaania pienempi yhteiskuntaluokka on perhetila, joka oli my\xc3\xb6s perinteisess\xc3\xa4 taloudessa ja politiikassa perusyksikk\xc3\xb6.\n_START_SECTION_\nUskonto\n_START_PARAGRAPH_\nAzandet uskovat Mboli nimiseen jumalaan, joka on kaikkivoipa. Heid\xc3\xa4n uskontonsa ei kuitenkaan ole monoteistinen, vaan siihen kuuluu useita muitakin aspekteja, kuten vainajien palvominen. Perinteiseen uskoon on kuulunut my\xc3\xb6s se, ett\xc3\xa4 noidat, jotka ovat useimmiten miespuolisia, voivat aiheuttaa sairauksia ja sadon menetyksi\xc3\xa4. Noita voidaan tunnistaa myrkytt\xc3\xa4m\xc3\xa4ll\xc3\xa4 kanan nokka ja kysym\xc3\xa4ll\xc3\xa4 silt\xc3\xa4 syylisen nime\xc3\xa4. Jos kana kuolee, ep\xc3\xa4ilty on syylinen. Syyllist\xc3\xa4 ei kuitenkaan v\xc3\xa4ltt\xc3\xa4m\xc3\xa4tt\xc3\xa4 odota sen pahempi rangaistus kuin kehotus lopettaa noituminen. T\xc3\xa4m\xc3\xa4 johtuu siit\xc3\xa4, ett\xc3\xa4 azandet uskovat noidan voivan harjoittaa noituutta itse tiedostamatta t\xc3\xa4t\xc3\xa4.'